In nomine Patris et Filii et Spiritus sancti. Ego Elisabet, uxor B. de Capchiaco et filia U. Boccardi, dono Deo et sancte virginis Mariæ necnon sancti Petri apostoli, ac donni Hugonis abbatis, et omni congregationi Cluniacensi, ego Elisabet et vir meus Bernardus donamus vobis terram quæ de matre mea michi advenit et de antecessoribus meis. Ego dono vobis pro remedio animæ meæ et domini mei Bernardi, eo laudante et conse[n]tiente, necnon pro anima patris ac matris meæ, et pro salute omnium fidelium defunctorum seu vivorum, ut omnibus in commune proficiat, et ego dono vobis de mea hereditate meam portionem que mihi jure contingit in ecclesia de Masiriaco, quæ est constructa in honore sancti Petri, cum aliis terris quæ his sunt apendentes, sive servis sive franchisiis. Et in alia villa que vocatur a Nuuruels feci matri meæ suam partem laudare. Et ego Elisabet et vir meus Bernardus in æcclesia de hereditate mea meam partem et omnia alia que his pertinentes sunt, omnia ex omnibus tam servis quam etiam liberis, omnia pro remissione patris anima vel matris et filiæ meæ Elisabet et viri sui, et pro omnium parentum suorum, pro vivis necnon et defunctis, et pro illorum vel illarum qui istam donationem et elemosinam laudaverunt vel laudant, ut Dominus per gratiam suam absolutionem omnium suorum peccatorum eis concedat.